**Bilag 1B**

**KRAVSPESIFIKASJON – RAMMEAVTALE KONFERANSETJENESTER MED OVERNATTING**

# Oppdragsgivers behov

Rammeavtalen for konferansetjenester skal sikre oppdragsgiver nødvendig kapasitet og god kvalitet i forbindelse med gjennomføringen av konferanser, kurs og dagsmøter.

# Krav til beliggenhet

Rammeavtalen skal dekke oppdragsgivers behov for konferansetjenester innenfor nedenfor angitte område:

Område/By X:

Område/By Y:

# Rammeavtalen omfatter

**Del II) Konferansepakke med overnatting**

Konferanse med overnatting skal bestå av overnatting i enkeltrom.

**Et slikt arrangement skal inneholde følgende:**

* Leie av møterom med standard teknisk utstyr (begge dager). Møterommet skal ha kapasitet som spesifisert i pkt. 4.1

Dag 1

* Lunsj
* To pauser med frukt/pausemat
* Middag
* Overnatting
* Kaffe/te fritt tilgjengelig fra oppstarten av kurset/seminaret

Dag 2

* Frokost
* Lunsj
* Kaffe/te fritt tilgjengelig mellom frokost og lunsj.

I tillegg skal følgende tilbys i forbindelse med avrop av konferansepakker med overnatting:

* Leie av grupperom med kapasitet til inntil 12 personer – Pris oppgis per rom per dag.

# Krav til fasilitetene

## Krav til kapasitet

* Tilbudt lokale må ha kapasitet til å huse kurs/konferanse med inntil 50 deltakere.
	+ Lokale må ha et møterom med kapasitet til 50 deltakere
	+ Det må kunne tilbys minimum 3 grupperom med plass til minimum 12 personer.
	+ Hotellet må kunne tilby rom til 50 deltakere.
	+ Andre krav

##  Konferansefasiliteter

Leverandøren skal ha konferansefasiliteter / møterom med følgende teknisk utstyr (som standard):

• AV utstyr

• prosjektor

• trådløs internett tilgang

## Transport / Beliggenhet

Hotellet skal gi gjestene informasjon om offentlig kommunikasjon til og fra hotellet. Oversikt over avstand til offentlig kommunikasjon skal fylles inn i bilag 2 – Leverandørens løsningsbeskrivelse.

## Universell utforming

* Det skal være tilgjengelig hotellrom som er tilpasset rullestolbrukere.
* Spisesalen, konferanserom og grupperom skal være tilgjengelig for rullestolbrukere.
* Inngangsdøren skal ha en minstebredde på 86 cm.
* Innvendige dører skal ha minst 76 cm nettobredde.
* Skal ha toalett som er dimensjonert for rullestolbrukere.
* Eventuelle terskler skal ikke overskride 2,5 cm og skal avfases.
* Dører skal kunne åpnes av alle.
* Heispanel skal være innen rekkevidde for rullestolbrukere og kortvokste.
* Det skal være trinnfri adkomst til lokalene. Hvis det er trapp, skal det finnes en rampe.
* Brannalarm skal kunne oppfattes av syns- og hørselshemmede.

# Krav til mat og drikke

Minst 5 prosent av mat- og drikkevarene som serveres eller leveres gjennom avtalen, skal være økologisk produsert (i henhold til økologiforskriften\*(produkter produsert i Norge) eller (EF) 834/2007\*\* (produkter produsert i andre land)), beregnet av den totale leveransen.

Prosentandelen beregnes av kroneverdien av leverandørens leveranse og gjelder mat- og drikkevarer som finnes både som konvensjonelle og økologiske produkter (gjelder stort sett alt av mat- og drikkevarer, med unntak av villfisk og vilt).

\*Forskrift om økologisk produksjon og merking av økologiske landbruksprodukter og næringsmidler av 28.oktober 2005 nr. 1103

\*\*Rådsforordning (EF) 834/2007 av 28.juni 2007 om økologisk produksjon og merkning av økologiske produkter og om opphevelse av forordning (EØF) nr. 2092/91

# Krav med hensyn til miljøbelastning

## 7.1 Energiforbruk

Hotellet/ Konferanselokalet skal ha et gjennomsnittlig maksimalt energiforbruk per gjestedøgn eller per kvadratmeter oppvarmet areal iht. til grenseverdiene som leses av i bilag 4 - Grenseverdier energi. Hotellets/ Konferanselokalets spesifikke grenseverdi fås gjennom å bestemme hotellet/ konferanselokalet klasse som beskrevet i PDF-filen, lese av i hvilket fylke og kommune hotellet/ konferanselokalet ligger, og deretter kravsnivået til den målestasjon i kommunen som best representerer hotellets/ konferanselokalets plassering og klasse. Det faktiske energiforbruk skal være lavere enn denne verdien.

For hotell/konferanselokale som har tredjepartssertifisering som Svanemerket, miljøledelsessystemer som Miljøfyrtårn eller ISO-14001, kan denne benyttes som dokumentasjon på oppfyllelse, under forutsetning av at kravet er dekket av sertifiseringen. Slik sertifisering skal leveres sammen med tilbudet. Leverandør kan årlig be om dokumentasjon på at kravet oppfylles.

Dersom det ikke foreligger noen tredjepartssertifisering aksepteres annen egnet dokumentasjon som viser at grenseverdien nås, for eksempel en oversikt over virksomhetens totale årsforbruk av energi (for eksempel elektrisitet og brensel). Leverandør skal legge slik dokumentasjon ved tilbudet. Oppdragsgiver kan årlig kreve dokumentasjon på at kravet oppfylles.

## Emballasje

Hotellet skal sikre at deres underleverandører har en ordning for sluttbehandling hvor emballasjen blir tatt hånd om på en miljømessig forsvarlig måte. Dette skal gjøres ved at hotellet tegner kontrollmedlemsskap i Grønt Punkt Norge AS eller ivaretas på annen forsvarlig måte.

## Dosering av oppvaskmiddel

Alle oppvaskmaskiner skal ha automatisk system for dosering av oppvaskmiddel.

## Engangsartikler

Engangsartikler (som tallerkener, kopper, glass og bestikk), og porsjons- eller småforpakninger skal ikke brukes i matsalen eller andre serveringssteder (som gjesterom og lobby).

Unntak:

• Take away, romservice, catering, uteservering og enkle spiseferdige måltider/fast food

servietter, tannpirkere, søtningsmiddel (ikke sukker) og teposer

• varer som kun selges i porsjonspakning, f.eks. is, sjokolade og drikkevarer

• sugerør og drinkpinner som kun gis ut personlig, f.eks. i barer.

# Krav til bistand ved gjennomføringen av konferansen

Leverandør skal yte oppdragsgiver den bistand som er nødvendig for at oppdragsgiver skal kunne utnytte det tekniske utstyret i lokalene.

# Aktivitetstilbud

Ved konferanser som omfatter overnatting kan det være aktuelt å benytte seg av aktivitetstilbud som tilbys av leverandøren. Leverandøren skal i bilag 2 redegjøre for de aktivitetstilbud som tilbys i løpet av et år. Det er ikke et absolutt krav at det tilbys aktivitetstilbud. Tilbudte aktivitetstilbud vil imidlertid ha betydning ved evaluering av tilbudene.

# Avbestillingsvilkår

Nedenfor er angitt de avbestillingsfrister som skal gjelde for Rammeavtalen. Størrelsen på reduksjonen skal vurderes i forhold til den bestillingen som ligger inne når reduksjonen blir meldt leverandøren.

**Konferansepakke med overnatting:**

Total avbestillingsfrist: Bestilling på inntil 50 personer – 4 uker

 Bestilling på inntil 200 personer – 9 uker

 Bestilling på over 200 personer – 3 mnd

Reduksjon inntil 50%, frist: Bestilling på inntil 50 personer – 3 uker

 Bestilling på inntil 200 personer – 4 uker

 Bestilling på over 200 personer – 2 mnd

Reduksjon inntil 10%, frist:1 uke